2017. szeptember 21.

Bőcs község önkormányzata

Sajtóközlemény

elkezdődött BŐCS KÖZSÉG ÖNKORMÁNYZATA ASP KÖZPONTHOZ VALÓ CSATLAKOZÁSA című projekt megvalósítása

**Bőcs Község Önkormányzata 2016. szeptember 30.-án támogatási kérelmet nyújtott be a *KÖFOP-1.2.1-VEKOP-16 Csatlakoztatási konstrukció az önkormányzati ASP rendszer országos kiterjesztéséhez* c. felhívásra. A kérelmet 2016. november 23-án jóváhagyta a Miniszterelnökség, így 6.000.000 Ft támogatással megkezdődött az ASP rendszerhez való csatlakozás megvalósítása.**

A projekt végrehajtása során a közigazgatás adminisztratív terheinek csökkentése és a minőségi színvonal emelése érdekében megtörténik az informatikai rendszer fejlesztése és az elektronikus ügyintézés kiépítése.

Az önkormányzati ASP rendszerben az alábbi szakrendszerek kerülnek bevezetésre: iratkezelő rendszer, elektronikus ügyintézési portál rendszer, gazdálkodási rendszer, ingatlan vagyonkataszer rendszer, önkormányzati adórendszer, ipar+ és kereskedelmi rendszer, hagyatéki leltár rendszer.

Az ASP központhoz történő csatlakozáshoz a pályázat keretein belül 8 db munkaállomást monitorral, 9 db kártyaolvasót, 1 db multifunkcionális nyomtatót és 1 db Switch eszközt vásárolt az önkormányzat. A pályázat megvalósítása során megtörténik az Informatikai biztonsági szabályzat átdolgozása és az Iratkezelési szabályzatnak az ASP működési rendjéhez való igazítása. A pályázó elvégzi az adattisztítást külső szolgáltató közreműködésével, a rendszertestreszabást, a paraméterezést, a jogosultságok beállítását. Az adatmigráció keretében az ASP szolgáltató által meghatározott módszertan alapján elvégzi az adatok betöltését az informatikai rendszerbe. A tesztelés élesítés tevékenység körében szolgáltató bevonásával ellenőrzik a szolgáltatások működését, valamint az átadott adatokat. A pályázati forrásból a hivatal valamennyi köztisztviselője részt vesz a szükséges oktatásokon. Az oktatásokon való részvétel utazási költségét az önkormányzat a pályázat költségvetésének terhére számolja el.

Az ASP szolgáltatás technológiailag és gazdaságilag is kedvező megoldást jelent a településnek, közigazgatási feladatait széles körben támogatja és integrált alkalmazásokhoz is hozzáfér a beruházás során.

A projekt a Széchenyi 2020 program keretében valósul meg.

Kedvezményezett neve: Bőcs Község Önkormányzata

A projekt címe: BŐCS KÖZSÉG ÖNKORMÁNYZATA ASP KÖZPONTHOZ VALÓ CSATLAKOZÁSA

A szerződött támogatás összege: 6.000.000 Ft

A támogatás mértéke: 100 %

A projekt befejezésének dátuma: 2018. június 30.

A projekt azonosító száma: KÖFOP-1.2.1-VEKOP-16-2016-00305